CELEX: 31959R0005
Language: lt
Date: 1958-12-22 00:00:00
Title: Europos atominės energijos bendrijos tarybos reglamentas Nr. 5 iš dalies keičiantis Sutarties IV priedo B sąrašą

Svarbus teisinis pranešimas

|

31959R0005

Oficialusis leidinys 007 , 09/02/1959 p. 0185 - 0185 specialusis leidimas ispanų kalba: skyrius 01 tomas 1 p. 0014  specialusis leidimas portugalų kalba skyrius 01 tomas 1 p. 0014 

		Europos atominės energijos bendrijos tarybos reglamentas Nr. 5iš dalies keičiantis Sutarties IV priedo B sąrašąEUROPOS ATOMINĖS ENERGIJOS BENDRIJOS TARYBA,atsižvelgdama į Sutarties nuostatas, ypač į jos 1 straipsnį ir į 92 straipsnio 2 pastraipą,atsižvelgdama į Komisijos pasiūlymą,kadangi branduoliniai reaktoriai numatyti Sutarties IV priedo A 2 sąraše, o branduolinių reaktorių detalės ir atsarginės dalys – B sąraše;kadangi skirtingos muitų tvarkos taikymas branduoliniams reaktoriams ir branduolinių reaktorių detalėms bei atsarginėms dalims sukelia didelę kliūtį Bendrijos tikslams įgyvendinti;kadangi toks tvarkos skirtumas skatina sukomplektuotų branduolinių reaktorių importą į Bendriją ir sudaro nepalankias sąlygas Bendrijos pramonės įmonių atliekamam branduolinių reaktorių surinkimui iš detalių ir atsarginių dalių;kadangi toks tvarkos skirtumas atsirado dėl to, kad branduolinių reaktorių detalės ir atsarginės dalys buvo įrašytos į kitą sąrašą negu patys reaktoriai, ir todėl reikia sukurti tvarką, kuri leistų branduolinių reaktorių detales ir atsargines dalis įtraukti į tą patį sąrašą kaip ir patys objektai, kuriems jos skirtos;kadangi tai galima padaryti išbraukus iš Sutarties IV priedo B sąrašo formuluotę "branduolinių reaktorių detalės ir atsarginės dalys",PRIĖMĖ ŠĮ REGLAMENTĄ:1 straipsnisPozicija "branduolinių reaktorių detalės ir atsarginės dalys", numatyta Sutarties IV priedo B sąraše, išbraukiama.2 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1958 m. gruodžio 22 d.Tarybos varduPirmininkasS. Balke--------------------------------------------------